OpenLLM-France/wikimedia huggingface dataset:
# Antão Gonçalves

Antão Gonçalves fou un navegant i traficant d'esclaus portuguès del segle xv, i fins i tot el primer europeu a comprar nadius africans com a esclaus. El 1441 Gonçalves va ser enviat per Enric el Navegant per explorar la costa occidental d'Àfrica en una expedició sota el comandament de Nuno Tristão. Força més jove que Tristão, les seves responsabilitats no eren tant l'exploració com la caça de foques monjo que habitaven l'Àfrica occidental. Després d'omplir un petit vaixell amb les pells de foca, Gonçalves va decidir comprar alguns africans per tornar a Portugal. Gonçalves va comprar un amazic dels zenagas i un negre que havia estat fet esclau pels amazics. El 1442 va participar en una nova expedició en què volia bescanviar el cap zenaga que havia capturat l'any anterior per un bon nombre d'esclaus negres. En l'intercanvi aconseguí deu esclaus, una mica d'or en pols i un gran nombre d'ous d'estruç. Amb tot, aquesta expedició no va contribuir en res a la causa de l'exploració, ja que Gonçalves no passà de Río de Oro. Va ser recompensat amb l'escut d'armes pel seu nom.

## Referències

* ↑ «TRÁFICO E OS NAVIOS NEGREIROS» (en portuguès). Portal São Francisco. [Consulta: 10 febrer 2012].
* ↑ «As viagens marítimas à descoberta do mundo - CRONOLOGIA» (en portuguès). eselx.ipl.pt. Arxivat de l'original el 2009-01-05. [Consulta: 10 febrer 2012].

## Bibliografia

* Castlereagh, Duncan. Encyclopedia of Discovery and Exploration - The Great Age of Exploration. Aldus Books London, 1971.
# Cleònim d'Esparta

Cleònim (en llatí Cleonymus, en grec antic Κλεώνυμος) fou fill de Cleòmenes II rei d'Esparta i oncle d'Àreu I.
Va ser exclòs del tron a la mort del seu pare l'any 309 aC a causa del seu caràcter violent i tirànic. El 303 aC els tarentins, en guerra amb romans i lucans, van demanar ajut a Esparta i van demanar que el comandament el tingués Cleònim. Es va acceptar la sol·licitud i Cleònim va anar a Itàlia amb una forca considerable que només amb la seva vista ja va imposar la pau als lucans. Diodor de Sicília, que parla d'aquest fet, no diu res de l'actitud dels romans, encara que segurament també es va fer un tractat amb els tarentins. Segons alguns analistes romans, Cleònim va ser derrotat pels vaixells del cònsol Quint Emili. Segons altres autors, quan el senat va enviar contra ell al dictador Juli Bubulc, es va retirar d'Itàlia per evitar la lluita.
Tot seguit va voler alliberar als siracusans de la tirania d'Agàtocles, però ho va descartar i es va dedicar a la pirateria a la mar Adriàtica i va fer una incursió al país dels vènets però els pataus (patavi) el van derrotar i el van obligar a sortir de la zona.
Llavors va ocupar Còrcira d'on va ser aviat expulsat per Demetri Poliorcetes. Mentre encara era a Còrcira va rebre una petició dels tarentins probablement a causa de la revolta dels lucans però encara que va fer una nova incursió a Itàlia va ser derrotat a la costa i va marxar.
Després de la seva expulsió de Còrcira no se'n sap res més fins que el 272 aC apareix a Esparta, on va convidar a Pirros de l'Epir a conquerir el país. La seva dona Quelidonis l'havia abandonat per Acrotat, fill d'Àreu I, i entre això i l'exclusió del tron estava ressentit. Ja no torna a ser esmentat. De Cleònim en parlen, a més de Diodor, Titus Livi, Estrabó, Pausànias i Plutarc.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ 3.Cleonymus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 799
# Cristòfol de Gualbes

Cristòfol de Gualbes (Barcelona ? - ? 1490 o 1491), fou un religiós català, inquisidor general d'Aragó, conseller del príncep de Viana i ambaixador de la Generalitat de Catalunya davant el Papa.

## Biografia

Probablement va ser frare de l'orde dels dominics, del convent de Lleida i mestre en teologia. També sembla que fou nomenat inquisidor general d'Aragó el 1452.
Posteriorment residí a Barcelona, on fou prior del convent dels frares predicadors de la ciutat del 1468 al 1471.
Va ser conseller del príncep de Viana. L'any 1463 va ser ambaixador de la Generalitat de Catalunya i del Consell de Cent davant del papa Pius II.
En la butlla en què Sixt IV nomenà Torquemada inquisidor general de València i Aragó, el Papa fa un elogi de Gualbes, el qual havia estat inquisidor general de València des de 1482.

## Obres

* Quaresmales
* Sermones
* Tractatus de Mauro Magno
* Tabula super opera S. Antonini de Florentia.

## Referències

* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.
# Microdipodops pallidus

Microdipodops pallidus és una espècie de mamífer rosegador de la família dels heteròmids. És endèmica dels Estats Units (Califòrnia i Nevada). Es tracta d'un animal nocturn. El seu hàbitat natural són els sòls de sorra fina dels embuts alcalins i matollars desèrtics dominats per Atriplex confertifolia o artemisa tridentada. Es creu que no hi ha cap amenaça significativa per a la supervivència d'aquesta espècie, tot i que algunes poblacions estan afectades per la pertorbació del seu entorn.

## Referències

* ↑ Linzey, A. V.; NatureServe (Hammerson, G.; Morefield, J.). Microdipodops pallidus. UICN 2008. Llista Vermella d'espècies amenaçades de la UICN, edició 2008, consultada el 7 agost 2015.
# Alissànovo

Alissànovo (en rus: Алисаново) és un poble de l'óblast de Nijni Nóvgorod, a Rússia, segons el cens del 2010 tenia 23 habitants, pertany al municipi de Deiànovo.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Cuina castellana

«Cuina castellana» té aquests significats:
* Gastronomia de Castella i Lleó
* Gastronomia de Castella - la Manxa
* Gastronomia de la Comunitat de Madrid
# Angie Brooks

Angie Brooks (Virginia, 24 d'agost de 1928 - Houston, 9 de setembre de 2007) va ser una política, jutgessa i diplomàtica liberiana. Va ser representant permanent de Libèria davant les Nacions Unides entre 1954 i 1977 i Presidenta de l'Assemblea General entre 1969 i 1970. Va ser la segona dona en presidir l'Assemblea General i la única dona africana que ho ha fet fins ara. Durant el temps que va treballar a les Nacions Unides va participar en diverses iniciatives relacionades amb la descolonització d'Àfrica. El 1977 va tornar a Libèria on va ser ostentar els càrrecs de fiscal general adjunta i jutgessa associada del Tribunal Suprem de Libèria.

## Referències

* ↑ «UN General Assembly - President of the 62nd Session - Angie Elisabeth Brooks (Liberia)» (en anglès). [Consulta: 30 juliol 2019].
# 557

El 557 (DLVII) fou un any comú començat en dilluns del calendari julià.

## Esdeveniments

* L'Imperi Persa s'alia amb tribus turques per derrotar els huns.
* 14 de desembre: Un terratrèmol devasta Constantinoble.

## Referències

* ↑ Beckwith, Christopher I. Empires of the Silk Road: A History of Central Eurasia from the Bronze Age to the Present (en anglès). Princeton University Press, 2009-04-05. ISBN 978-0-691-13589-2.
* ↑ Guidoboni, E.; Ferrari G.; Mariotti D.; Comastri A.; Tarabusi G. «Online catalogue of strong earthquakes in Italy 461 BC to 1997 and Mediterranean area 760 BC to 1500». Arxivat de l'original el 2016-10-10. [Consulta: 24 setembre 2022].
# Cleòmenes de Règion

Cleòmenes de Règion (grec antic: Κλεομένης, llatí: Cleomenes) fou un poeta ditiràmbic, censurat per Quiònides (segons Ateneu de Naucratis) i per Aristòfanes.
Es creu que era un poeta eròtic. Epícrates l'esmenta en connexió amb Safo, Melet i Laminti. Les relacions del seu nom amb altres poetes còmics fan suposar que va viure al segle v aC. Segons Ateneu, un dels seus poemes es titulava Melèagre.

## Referències

* ↑ 2.Cleomenes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 796
# Menelau (escultor)

Menelau (Menelaus, Μενέλαος) fou un escultor grec deixeble d'Estèfan.
Va esculpir en marbre el grup de la vil·la Ludivisi a Roma que porta la inscripció ΜΕΝΕΛΑΟΣ ΣΤΕΦΑΝΟ?υ ΜΑΘΗΤΗΣ ΕΠΟΙΕΙ. El grup està format per una figura masculina i una femenina que podria representar una escena familiar de la vida dels emperadors, però les teories són nombroses, i la més reconeguda és la que diu que representen el reconeixement d'Orestes per Electra. Aquesta obra se situaria en temps de l'emperador August.

## Referències

* ↑ Smith, William. Dictionary of Greek and Roman Biography and Mythology (en anglès). vol.3. Little, Brown, 1869, p. 906.
# Parròquia de Sant Cebrià (La Teixonera)

La parròquia de Sant Cebrià és la circumscripció eclesiàstica que abasta el barris de la Teixonera i Mas Falcó, de Barcelona. Confronta al nord amb el barris del Carmel i la Clota, a l'est amb el Coll, al sud amb l'avinguda de Vallcarca i a l'oest amb el passeig de la Vall d'Hebron.
Va ser erigida per Mons. Gregorio Modrego el 1961. El seu fundador i primer rector va ser mossèn Francesc Lladós Pastallé. El rector actual és mossèn Joan Garcia de Mendoza Esteban. El complex parroquial inclou l'església, la capella del Santíssim, els locals parroquials i la pista poliesportiva.
El primers anys, amb mossèn Lladós, la parròquia va impulsar la vida associativa del barri. A més de les celebracions religioses s'hi feien concerts, teatre, excursions, i cedia els locals de la parròquia a la iniciativa veïnal. Durant anys feia de centre social, fins que el 1995 es va inaugurar al costat el centre cívic. Actualment segueix treballant pel desenvolupament social del barri i manté projectes com el menjador social o el rober.
El 2019 es van instal·lar plaques fotovoltaiques a la coberta de l'església per autoabastir-se energèticament. És la primera església documentada en fer-ho a Espanya.

## Referències

* 1 2 «Sant Cebrià». Església Arxidiocesana de Barcelona.
* ↑ Sanz, Carles. Una passejada per la història del barri de la Teixonera. Ajuntament de Barcelona, febrer 2020, p. 33-35.
* ↑ «Sant Cebrià, la primera «parròquia sostenible»». Església Arxidiocesana de Barcelona, 05-02-2019.
# Millport (Alabama)

Millport és una població dels Estats Units a l'estat d'Alabama. Segons el cens del 2000 tenia 1.160 habitants.

## Demografia

Segons el cens del 2000, Millport tenia 1.160 habitants, 495 habitatges, i 328 famílies. La densitat de població era de 82,5 habitants/km².
Dels 495 habitatges en un 28,5% hi vivien nens de menys de 18 anys, en un 46,1% hi vivien parelles casades, en un 16,4% dones solteres, i en un 33,7% no eren unitats familiars. En el 32,5% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,96.
Per edats la població es repartia de la següent manera: un 24% tenia menys de 18 anys, un 8,8% entre 18 i 24, un 26,6% entre 25 i 44, un 24,1% de 45 a 60 i un 16,6% 65 anys o més.
L'edat mediana era de 38 anys. Per cada 100 dones hi havia 85,9 homes. Per cada 100 dones de 18 o més anys hi havia 84,1 homes.
La renda mediana per habitatge era de 26.458 $ i la renda mediana per família de 33.869 $. Els homes tenien una renda mediana de 30.521 $ mentre que les dones 17.396 $. La renda per capita de la població era de 12.822 $. Aproximadament el 18,2% de les famílies i el 21% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Miranda del Castañar

Miranda del Castañar és un municipi de la província de Salamanca, a la comunitat autònoma de Castella i Lleó.

## Enllaços externs

* Enllaç a Wikisalamanca Arxivat 2009-06-19 a Wayback Machine.
# Parròquia de Sant Bernat Calvó

La Parròquia de Sant Bernat Calvó és una església parroquial al Barri Fortuny de Reus, un barri creat als anys 1950 per acollir l'onada emigratòria andalusa, amb edificis de protecció oficial econòmics. El barri és a la carretera de Reus a Salou. És una obra inclosa en l'Inventari del Patrimoni Arquitectònic de Catalunya.

## Descripció

La seva església, la Parroquià de Sant Bernat Calvó a la plaça del mateix nom fou construïda amb el barri per les mateixes dates, i es dedicà al sant reusenc i bisbe de Vic Sant Bernat Calvó. És un edifici cantoner amb una façana quadrangular feta amb maó vermellós, al damunt d'aquesta hi ha una estructura en paraboloide de formigó armat a les dues façanes. A la cantonada té una torreta circular situada sobre la base quadrada, que acull una campana i està coronada per una creu.

## Història

La parròquia va ser important als anys seixanta perquè va donar cohesió al barri, acollint l'associació de veïns i diversos moviments polítics i sindicals. A la plaça de Sant Bernat Calvó, davant de l'església, també hi ha el monument a Marià Fortuny. El monument a aquest pintor estava situat abans a la Avenida de los Mártires, actual Plaça de la Llibertat, però quan la van remodelar es va traslladar al barri que té el seu nom. Al principi els carrers del barri tenien noms de lletres, però en l'actualitat de comunitats espanyoles i noms d'escriptors recents com Terenci Moix o Manuel Vázquez Montalbán.

## Referències

* ↑ «Parròquia de Sant Bernat Calvó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Partit Liberal de Suècia

Partit Liberal de Suècia (suec Sveriges Liberala Parti) fou un partit polític suec fundat el 1923 pel sector antiprohibicionista del Partit de Coalició Liberal quan es va votar a favor de la prohibició de l'alcohol, i així es va presentar a les eleccions legislatives sueques de 1924. El sector prohibicionista va fundar el Partit Popular de Pensament Lliure. El 1934 ambdós partits es reunificaren en el Partit Popular Liberal.

## Líders

* Eliel Löfgren, 1923-1930
* Ernst Lyberg, 1930-1933
* Karl Andreas Andersson, 1933-1934
# Partit de la Nació Corsa

El Partit de la Nació Corsa (cors Partitu di a Nazione Corsa o PNC) fou un partit polític nacionalista cors. Fou creat a Corte el 24 de juliol de 2002 de la fusió d'Unió del Poble Cors (UPC), d'A Scelta Nova i d'A Mossa Naziunale. El seu congrés fundador va tenir lloc a Furiani el 7 de desembre de 2002. Forma part a nivell europeu de l'Aliança Lliure Europea i a nivell de l'Estat Francès de Regions i Pobles Solidaris.
El PNC advoca més per l'autonomia que no pas per la independència. Rebutja la violència política practicada per les diferents fraccions del FLNC i que rep suport de bona part de l'independentisme cors. El seu secretari nacional fou Jean-Christophe Angelini.
El PNC publica el setmanari Arriti, fundat el 1966 i editat a Bastia, codirigit per Max Simeoni i François Alfonsi. Al primer torn de les eleccions presidencials franceses de 2007 reclamà el vot per a la candidata Dominique Voynet (Les Verts).
El grup parlamentari PNC-Chjama a l'Assemblea de Còrsega compta amb 5 escons, entre ells Edmond Simeoni i Jean-Christophe Angelini. Des de les eleccions cantonals i municipals de 2008, el PNC aliat amb Chjama Naziunale compta amb 1 conseller general (Paul-Joseph Caitucoli) i més d'un centenar de regidors, així com tretze alcaldes (Osani, Belgodère, Villanova, Lopigna, Manso, Cristinacce, Lozzi, Morsiglia, Piano, Piedipartino, Riventosa, Santa-Lucia-di-Mercurio i Vero) i esdevingueren el primer grup d'oposició a Bastia i Porto-Vecchio.
A les eleccions europees de 2009, el PNC, es presentà com ho feren els seus aliats de Régions et Peuples Solidaires, en la llista regional d'Europe Ecologie. Obtingué l'únic diputat europeu de Còrsega, en la persona del líder històric François Alfonsi amb 26% dels vots a l'illa.
El proper mes de març 2010, el PNC és aliat amb Inseme per a Corsica per les eleccions a l'Assemblea de Còrsega, en la coalició Femu a Corsica encapçalada per Gilles Simeoni i Jean-Christophe Angelini.
En 2015, es va involucrat en el procés de creació del moviment Femu a Corsica juntament amb Inseme per a Corsica i A Chjama Naziunale, però no s'ha dissolt en aquest moviment.

## Referències

* ↑ http://infurmazione.unita-naziunale.org/territoriales-corse-2010-presentation-de-la-liste-femu-a-corsica/2010/02/ Arxivat 2010-02-20 a Wayback Machine.

## Enllaços externs

* (francès) Unita Nazionale
# Miranda de Azán

Miranda de Azán és un municipi de la província de Salamanca a la comunitat autònoma de Castella i Lleó. Limita a l'Oest i Nord amb Aldeatejada, a l'Est amb Arapiles i al Sud amb Mozárbez.

## Demografia

Evolució demogràfica :
| 1991 | 1996 | 2001 | 2004 |
| 125 | 351 | 343 | 375 |

## Enllaços externs

* Enllaç a Wikisalamanca Arxivat 2008-10-10 a Wayback Machine.
# Angie Harmon

Angie Harmon, nom amb què es coneix Angela Michelle Harmon (Dallas, Texas, 10 d'agost de 1972) és una actriu de cinema i televisió estatunidenca.
Estigué casada amb Jason Sehorn, amb el que té tres filles. El novembre de 2014 van anunciar la seva separació, i es van divorciar el 2016. El 25 de desembre de 2019 es va comprometre amb l'actor i model Greg Vaughan, també divorciat i pare de tres fills.
Harmon és republicana, i va donar suport al President George W. Bush el 2004 i més tard a la candidatura presidencial de John McCain el 2008. Es considera a si mateixa una cristiana devota i ha recalcat la importància que té la pregària en la seva vida diària.

## Filmografia

* Baywatch Nights (1995-1997)
* Innocència rebel (Lawn Dogs) (1997)
* Law & Order (1998-2001)
* Consellera matrimonial (Good Advice) (2001)
* Superagent Cody Banks (Agent Cody Banks) (2003)
* Dick i Jane: Lladres de riure (Fun with Dick and Jane) (2005)
* End Game (2006)
* Seraphim Falls, en català Enfrontats (2006)
* Rizzoli & Isles (2010-present)

## Referències

* ↑ «Angie Harmon and Jason Sehorn Split». People Magazine, 03-11-2014.
* ↑ Juneau, Jen «Angie Harmon and Greg Vaughan Are Engaged: 'Marry Christmas!'» (en anglès). People, 26-12-2019 [Consulta: 29 desembre 2019].
* ↑ "Jason Sehorn and Angie Harmon Deliver Remarks at the Republican National Convention", Political Transcript Wire, 30/8/2004, via HighBeam.com
* ↑ Pugh Clifford. "Star Wattage Dimmer at GOP Convention: Republicans Attracting B-list of Entertainers", Houston Chronicle, 31/8/2004
* ↑ Dinan, Stephen, and Ralph Z. Hallow. "Hollywood Conservatives to Rally for McCain: Event Coincides with Democratic Convention", The Washington Times, 22/8/2008
* ↑ Hayes, Stephen F. "Celebrities for McCain" Arxivat 2008-08-29 a Wayback Machine., The Weekly Standard, 26/8/2008}

## Enllaços externs

* Angie Harmon - Lloc web oficial
# 861

El 861 (DCCCLXI) fou un any comú començat en dimecres del calendari julià.

## Esdeveniments

* Revolta de Carloman de Baviera.
* Assalt viking a Pisa
* Cau un meteorit encara conservat al Japó

## Referències

* ↑ Goldberg, Eric Joseph. Struggle for Empire: Kingship and Conflict Under Louis the German, 817-876 (en anglès). Cornell University Press, 2006, p. 267. ISBN 978-0-8014-3890-5.
# Alberto Assirelli

Alberto Assirelli (San Varano, Forlì-Cesena, Emília-Romanya, 31 d'agost de 1936 - Forlì, 1 d'abril de 2017) va ser un ciclista italià, que fou professional entre 1960 i 1965.
En el seu palmarès destaca una victòria d'etapa al Giro d'Itàlia de 1962. Era el germà petit del també ciclista Nino Assirelli.

## Palmarès

* 1960
** 1r a la Bolonya-Raticosa
* 1962
** Vencedor d'una etapa el Giro d'Itàlia

### Resultats al Giro d'Itàlia

* 1960. 61è de la classificació general
* 1961. 42è de la classificació general
* 1962. 20è de la classificació general. Vencedor d'una etapa
* 1963. 23è de la classificació general
* 1964. 65è de la classificació general

### Resultats al Tour de França

* 1962. Abandona (14a etapa)

## Referències

* ↑ «Corriere Romagna». Arxivat de l'original el 2017-06-10. [Consulta: 11 abril 2017].

## Enllaços externs

* Fitxa a museociclismo.it
* Fitxa a cyclebase.nl
# Chris Brown (compositor)

Chris Brown (Mendota, 9 de setembre de 1953) és un compositor, pianista i músic electrònic estatunidenc que crea música per a instruments acústics amb electrònica interactiva, per a xarxes d'ordinadors i per a improvisar conjunts.
Va estar actiu a principis de la seva carrera com a inventor i constructor d'instruments electroacústics; també ha actuat àmpliament com a improvisador i pianista amb grups com "Room" i el "Glenn Spearman Double Trio". El 1986 va co-fundar el pioner conjunt musical de xarxes informàtiques "The Hub". També és conegut per les seves actuacions musicals enregistrades per Henry Cowell, Luc Ferrari i John Zorn. Ha rebut encàrrecs de la Simfònica de Berkeley, el Quartet de Saxòfons Rova, el trio Abel-Steinberg-Winant, la Fundació Gerbode, la Fundació Phonos i el Fons de treball creatiu. La seva música recent inclou la instal·lació polirítmica "Talking Drum", la sèrie "Inventions" per a ordinadors i intèrprets interactius i la sèrie radiofònica "Transmissions", amb el compositor Guillermo Galindo .
El seu treball electroacústic "Lava" del 1992, per a metall, percussió i electrònica, és produït per "Tzadik Records". Imparteix classes de composició i música electrònica al "Mills College d'Oakland", on és codirector del "Centre for Contemporary Music (CCM)".

## Referències

* Perfil de YBCA de Chris Brown
* Breu biografia de Chris Brown Intakt Records
* Golden, Bàrbara. "Conversa amb Chris Brown". e Contact! 12.2 - Entrevistes (2) (abril de 2010). Mont-real: CEC.
* Once Upon a Time in CA a CA. Un podcast, a cura de Chris Brown per a Ràdio Web MACBA, que documenta la música experimental a la costa oest dels anys vuitanta.
# Coxa vara

La coxa vara és una deformitat del maluc, per la qual l'angle entre el cap i l'eix del fèmur es redueix a menys de 120 graus. Això fa que la cama s'escurci i el desenvolupament d'una coixesa. Pot ser congènita i sol ser causada per una lesió, com una fractura. També pot ocórrer quan el teixit ossi del coll del fèmur és més tou del normal, la qual cosa fa que es doblegui sota el pes del cos. Això pot ser congènit o el resultat d'un trastorn ossi. La causa més freqüent de coxa vara és la congènita o del desenvolupament. Altres causes comunes inclouen malalties metabòliques òssies (per exemple, malaltia de Paget de l'os), deformitats post-Perthes, osteomielitis i posttraumàtiques (a causa d'una curació inadequada d'una fractura entre el trocànter major i el menor). La deformitat de Shepherd Crook és una forma greu de coxa vara on el fèmur proximal està greument deformat amb una reducció de l'angle de l'eix del coll més enllà dels 90 graus. És més freqüentment una seqüela d'osteogènesi imperfecta, malaltia de Paget, osteomielitis, tumors i afeccions semblants a tumors (per exemple, displàsia fibrosa).
La coxa vara pot ocórrer en la disostosi clidocranial.

## Referències

* S.Swischuk, S.John: Differential Diagnosis in Pediatric Radiology, Williams & Wilkins 1995, ISBN 0-683-08046-6
* D Resnick: Diagnosis of Bone and Joint Disorders Vol V, Saunders 1995, ISBN 0-7216-5071-6

## Vegeu també

* Coxa valga
# Creosota

La creosota és una substància química derivada del destil·lat de quitrans procedents de la combustió de carbons grassos (hulla) preferentment a temperatures compreses entre 900 i 1200 °C. La destil·lació esmentada es realitza entre 180 °C i 400 °C.
La composició és molt variada en funció de les diferents utilitzacions. La principal propietat són les seves qualitats biòcides per als agents causants de la deterioració de la fusta, la qual es protegeix impregnant-la amb el producte mitjançant procés que habitualment es realitza en una autoclau i que es denomina creosotat.